CELEX: 32016D0078
Language: ro
Date: 2016-01-22 00:00:00
Title: Decizia de punere în aplicare (PESC) 2016/78 a Consiliului din 22 ianuarie 2016 privind punerea în aplicare a Deciziei 2010/413/PESC privind adoptarea de măsuri restrictive împotriva Iranului

23.1.2016   
            
            
               RO
            
            
               Jurnalul Oficial al Uniunii Europene
            
            
               L 16/25
            
         DECIZIA DE PUNERE ÎN APLICARE (PESC) 2016/78 A CONSILIULUI
   din 22 ianuarie 2016
   privind punerea în aplicare a Deciziei 2010/413/PESC privind adoptarea de măsuri restrictive împotriva Iranului
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 31 alineatul (2),
   având în vedere Decizia 2010/413/PESC a Consiliului din 26 iulie 2010 privind adoptarea de măsuri restrictive împotriva Iranului (1), în special articolul 23 alineatul (1),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:
   
               (1)
            
            
               La 26 iulie 2010, Consiliul a adoptat Decizia 2010/413/PESC privind adoptarea de măsuri restrictive împotriva Iranului.
            
         
               (2)
            
            
               La 17 ianuarie 2016, Consiliul de Securitate al Organizației Națiunilor Unite (CSONU) a eliminat două entități de pe lista persoanelor și entităților care fac obiectul măsurilor impuse la punctul 6 literele (c) și (d) din anexa B la Rezoluția 2231 (2015) a CSONU.
            
         
               (3)
            
            
               Prin urmare, măsurile restrictive împotriva acelor două entități aflate în prezent pe lista din anexa I la Decizia 2010/413/PESC ar trebui să fie suspendate.
            
         
               (4)
            
            
               Decizia 2010/413/PESC ar trebui modificată în consecință,
            
         ADOPTĂ PREZENTA DECIZIE:
   Articolul 1
   Entitățile menționate în anexa I la Decizia 2010/413/PESC, care sunt incluse pe lista din anexa la prezenta decizie, se adaugă pe lista din anexa V la Decizia 2010/413/PESC.
   Articolul 2
   Prezenta decizie intră în vigoare la data publicării în Jurnalul Oficial al Uniunii Europene.
   
      Adoptată la Bruxelles, 22 ianuarie 2016.
      
         
            Pentru Consiliu
         
         
            Președintele
         
         A.G. KOENDERS
      
   
   
      (1)  JO L 195, 27.7.2010, p. 39.
   
      ANEXĂ
      
                  1.
               
               
                  Banca Sepah și Banca Sepah International